Reuseskikking namens benadeelde SAPD-lid bereik | Maroela Media
Die vakbond Solidariteit het Woensdag ŉ reuseskikking bereik namens ŉ SAPD-lid wat weens regstellende aksie oor die hoof gesien is vir ŉ pos waarvoor hy die mees geskikte kandidaat was.
Anton van der Bijl, hoof van Solidariteit se Sentrum vir Billike Arbeidspraktyke, het in ŉ verklaring gesê Anton Coetzee het op 29 Junie 2015 aansoek gedoen vir die posisie van Bevelvoerder: Veeartsenykundige Verpleegster, met die rang van luitenant. Hy het tydens die onderhoudsproses die hoogste telling van al die aansoekers gekry.
Coetzee is egter nie in die pos aangestel nie, aangesien sy aanstelling nie die rasdemografie bevorder nie. “Ten spyte van die feit dat Coetzee as die beste en voorkeurkandidaat deur die paneel aangewys is, is ŉ swart vrou wat nie die nodige ervaring het om die funksies van die pos te verrig nie, aangestel,” het Van der Bijl gesê.
Solidariteit het daarna namens Coetzee opgetree en vandag is ŉ skikking oor die aangeleentheid bereik. Volgens Van der Bijl moet Coetzee nou binne 30 dae terugwerkende voordele en vergoeding op die rang van luitenant/kaptein ontvang, asof hy in die pos aangestel is.
“Ons is verheug dat hierdie aangeleentheid tot ŉ einde kon kom, maar ons kan nie genoeg beklemtoon nie dat die SAPD meer doeltreffend sal funksioneer indien hulle net die nodige erkenning gee aan bevoegde polisiebeamptes ongeag hul ras, geslag of ander arbitrêre gronde,” het Van der Bijl gesê.
“Ons begin al hoe meer bespeur dat daar ŉ mate van mismoedigheid by polisiebeamptes posvat, en wil deur sake soos hierdie ŉ baken van lig en hoop wees in donker tye.”
Ek het geen probleem indien my belasting geldjies na soortgelyke regstellende uitbetalings gaan nie.
Jy het vergeet om die /s. by te sit.
Schalk van der Merwe · 1 maand gelede
Die SAPS gaan maar weer die hof bevel verontagsaam en op hulle goeie tyd hom vergoed. Ek wag nou al drie maande nadat die SAPS se “binne 90 dae” verby is. Geluk Anton en sterkte
Anton Coetzee · 1 maand gelede
Goeie dag Schalk, baie geluk met jou skikking ook…ek sien die terugbetaling as n spaar rekening…wanneer ek dit eendag kry sal ek planne daarmee maak. Hoe lank het jy gewag vir aanstellings brief?
Die persoon wat onregmatig aangestel is moet asseblief ook net al die ekstra geld terug betaal anders is dit mos steel??????? Die persoon is dan vanaf 2015 geld betaal wat nie toekom nie.
Gideon · 1 maand gelede
Oor ‘n paar jaar sal daar nie meer blankes in die SAPD oor wees nie. Die mees dinamiese mense het reeds pad gevat, en die meeste wat oorbly dien hulle tyd uit om op pensioen te gaan. Geen regdenkende, intelligente en dinamiese jong mens wat enige moraliteit in hom het sal die polisie tans as ‘n loopbaan oorweeg nie.
pietie · 1 maand gelede
Is dit nie tyd vir ‘n klas-aksie oor onbillike regstellende aksie? Ek is seker daar is duidende benadeeldes.
Die SAP gaan maar net eenvoudig appèl aanteken en dan gaan die Grondwethof beslis sy aanstelling is onwettig.
Dieselfde het met Renate Barnard gebeur !
” Volgens Van der Bijl moet Coetzee nou binne 30 dae terugwerkende voordele en vergoeding op die rang van luitenant/kaptein ontvang, asof hy in die pos aangestel is.”
Geagte Maroela Media, wat se soort rang is ‘n “luitenant/kaptein”?
Kyk gerus om jou rond, en sien hoeveel wit polisie manne en vroue en verpleegstes jy nog om jou sien. Hulle kry nie keuring nie as gevolg van hulle velkleur.